Մինչդեռ Ռուսաստանում եւ կոմունիստները, եւ լիբերալ-դեմոկրատները խաղում են Կրեմլի սահմանած կանոններով: Մարտի 19-ը Ալիեւի համար սկսվել է Պուտինին շնորհավորանքով: Քսան օր հետո առաջինն ո՞վ է նրան շնորհավորելու: Երեւի՝ Թուրքիայի նախագահը: Թեեւ բացառված չէ, որ մինչ այդ Պուտինը հասցրած լինի հեռախոսազրույց ունենալ Ալիեւի հետ: «Ադրբեջանին եւ Ռուսաստանին կապում են բազմադարյա բարեկամության եւ բարիդրացիության կապերը»,- Պուտինին հղած հեռագրում ընդգծել է Ալիեւը: Ադրբեջանի պետական անկախության վերականգնման մասին սահմանադրական օրենքում Ռուսաստանն անվանված է «օկուպանտ»: